437.107 REGOLI DWAR IT-TROBBIJA U Ż-ŻAMMA TAL-MAJJAL I L-AVVIŻ LEGALI 223 tal-2017. L-AVVIŻ LEGALI 223 tal-2017. 1. Titolu u applikabilità. (1) It-titolu ta’ dawn ir-regoli huwa r-Regoli dwar it-Trobbija u ż-Żamma tal-Majjali. (2) Persuni li diġà qegħdin fil-pussess ta’ majjali miżmuma bħala annimali domestiċi qabel il-bidu fis-seħħ ta’ dawn ir-regoli għandhom jiġu konformi mar-regola 20(b) u (f) fi żmien sitt xhur mill-bidu fis-seħħ ta’ dawn ir-regoli u mar-regola 20 (d Persuni li diġà qegħdin fil-pussess ta’ majjali miżmuma bħala annimali domestiċi qabel il-bidu fis-seħħ ta’ dawn ir-regoli għandhom jiġu konformi mar-regola 20(b) u (f) fi żmien sena mill-bidu fis-seħħ ta’ dawn ir-regoli. Tifsir. 2. Għall-finijiet ta’ dawn ir-regoli, sakemm il-kuntest ma jeħtieġx xort’oħra: "l-Att " tfisser l-Att dwar is-Servizzi Veterinarji; Kap. 437. Kap. 437. " Direttur " tfisser id-Direttur tas-Servizz Veterinarju u tinkludi kull uffiċjal tad-Dipartiment tas-Servizz Veterinarju awtorizzat minn u sa biex jaġixxi għan-nom tiegħu; "fdalijiet " tfisser kull skart organiku li joriġina minn stabbilimenti tal-ikel bħallukandi, ristoranti (inkluż ir-ristoranti li jsajru għal barra), ristoranti żgħar (inklużicanteens), każini, stabbilimenti tal-komunità u bini ieħor fejn l-ikel jiġi mħejji, servut, ippakkjat jew mod ieħor. Fdalijiet għandhom jirreferu wkoll għall-iskart tal-fornimenti internazzjonali kif imfisser fir-Regolamenti dwar Prodotti Sekondarji mill-Annimali (Regolament Nru. KE 1069/2009); " Informazzjoni tal-Katina Alimentari " tfisser id-dokument li jkun fih it-tagħrif tal-azjenda ta’ provenjenza tal-annimali li jaslu skond ir-regolamenti tal-Unjoni Ewropea dwar l-iġjene; " li jżomm " tfisser kull persuna reġistrata mid-Direttur tas-Servizzi Veterinarji biex iżżomm majjali bħala annimali domestiċi iżda li ma tkunx awtorizzata li tnissel, tbiegħ jew toqtol il-majjali għall-konsum; "majjali" tfisser kull annimal tal-ispeċi Susscrofa u Susscrofadomesticus u għandha tinkludi majjali miżmuma bħala annimali domestiċi inkluż il-majjali kollha ta’ derivazzjoni jew razza eżotika u majjali li jkunu miżmuma għal skopijiet ta’ esibizzjoni biss; "mikroċippa" tfisser identifikazzjoni elettronika, permezz tat-twaħħil ta’ ċippa jew transponder li jkunu konformi mal-istandard 11784 jew l-Anness AISO standard 11785 għall-finijiet tal-monitoraġġ u biex tirregola l-identifikazzjoni elettronika ta’ majjal miżmum bħala annimal domestiku; "mininissel " tfisser kull persuna liċenzjata mid-Direttur tas-Servizzi Veterinarji biex iżżommu tgħammarmajjali għal skopijiet ta’ trobbija sabiex jiġu prodotti majjali għall-bejgħ; "minisemmen" tfisser kull persuna liċenzjata mid-Direttur tas-Servizzi Veterinarji biex iżżomm majjali għat-tismin f’razzett liċenzjat sew għall-qatla jew għall-bejgħ bħala annimali domestiċi; "miniżomm " tfisser kull min għandu l-majjali bħala annimali domestiċi u fl-istess waqt ma jistax jgħammar, ibiegħ l-istess, jew joqtolhom għall-konsum; "razzett tal-majjali" tfisser post liċenzjat mid-Direttur biex jintuża għat-trobbija tal-majjali; "sit" tfisser kull post fejn jinżammu majjjali bħala annimali domestiċi; " skart domestiku " tfisser kull skart organiku li joriġina minn residenzi privati; "trabbi" tfisser li tnisselu, jew issemmen il-majjali. 3. Liċenza u reġistrazzjoni. (1) Ebda persuna m’għandha trabbi jew iżżomm majjali sakemm ma tkunx reġistrata għal dan il-għan mas-Servizzi Veterinarji u tkun fil-pussess ta’ liċenza xierqa maħruġa mid-Direttur: Iżda li ċenzi għaż-żamma tal-majjali għandhom jinħarġu fir-rigward tal-majjali partikolari li huma intiżi li jinżammu bħala annimali domestiċi. (2) Kull post li huwa intiż biex jintuża għat-trobbija tal-majjali għandu jkun liċenzjat mid-Direttur bħala razzett tal-majjali. 4. Rekwiżiti biex tinkiseb liċenza biex jitrabbew il-majjali. Ebda persuna m’għandha tinħarigilha liċenza biex trab bil-majjali sakemm ma tissodisfax ir-rekwiżiti li huma mniżżla fl-Iskeda III. 5. Liċenza biex jinżammu jew jitrabbew il-majjali. (1) Ebda persuna ma tista’ iżżomm jew trabbimajjali sakemm ma tkunx inħarġitilha liċenza mid-Direttur skont dawn ir-regoli. (2) L-applikazzjoni biex persuna żżomm jew trabbimajjali għandha ssir li d-Direttur fuq il-formola xierqa li għandu jkollha d-dettalji preskritti fl-Iskeda I: Iżda d-Direttur jista’ jitob informazzjoni addizzjonali jew dokumentazzjoni mill-applikant kif ġustifikat b’mod raġjonevoli u oġġettiv: Iżda wkoll applikant għal liċenza m’għandux jibda’ iżomm jew irabbimajjali qabel ma tinħareġ li ċenza formali mid-Direttur. (3) Liċenza għandha titqies nullaabinitiojekk jirriżulta li r-rekwiżiti tal-applikazzjoni ma ġewx sodisfatti jew l-informazzjoni jew id-dokumentazzjoni sottomessi kienu foloz jew skoretti: Iżda l-ebda rifużjoni ta’ xi miżati li tħallsu m’għandha ssir f’dawn il-każijiet. 6. (1) L-ebda post m’għandu jintuża biex jitrabbew il-majjali sakemm ma jkunx liċenzjat mid-Direttur bħala razzett tal-majjali skont dawn ir-regoli. (2) Applikazzjoni għal razzett tal-majjali għandha ssir li d-Direttur fuq formola xierqa u għandu jkollha d-dettalji preskritti fl-Iskeda II: Iżda id-Direttur jista’ jitlob informazzjoni jew dokumentazzjoni addizzjonali mill-applikant kif raġjonevolment u objettivament huwa ġustifikat: Iżda wkoll applikant għal liċenza m’għandux jibda juża dak il-post bħal a razett tal-majjali qabel ma tinħareġ li ċenza formali mid-Direttur. (3) Liċenza għandha titqies nullaabinitiojekk jirriżulta li l-ħtiġiet tal-applikazzjoni ma ġewx osservati jew jekk l-informazzjoni jew dokumentazzjoni mogħtija kienu foloz jew skoretti: Iżda l-ebda rifużjoni ta’ miżati li tħallsu m’għandha ssir f’dawn il-każijiet. 7. Ipproċessar ta’ applikazzjoni. (1) Id-Direttur għandu minnufih jgħarraf li rċieva applikazzjoni u li rċieva l-miżata tal-liċenza applikabbli bil-miktub lill-applikant. (2) Applikazzjoni tiġi kkunsidrata bħala mhux kompluta, u tintbagħat lura lill-applikant jekk ma tkunx akkumpanjata bl-informazzjoni kollha u, jew id-dokumentazzjoni mitluba minn dawn ir-regoli. (3) Meta jirċievi formola ta’ applikazzjoni kompluta, id-Direttur għandu fi żmien disgħin (90) jum kalendarji mid-data li jkun irċieva l-formola ta' applikazzjoni: (a) jinforma lill-applikant dwar il-ħtieġa li jipprovdi kwalunkwe informazzjoni jew dokumentazzjoni addizzjonali; jew (b) joħroġ il-liċenza soġġetta għall-kundizzjonijiet li jidhirlu li huma xierqa; jew (ċ) jirrifjuta l-applikazzjoni għal liċenza u jagħti r-raġunijiet tiegħu għal tali rifjut. 8. Ħlas ta’ miżata għal liċenza. Kull liċenza maħruġa taħt dawn ir-regoli għandha tkun soġġetta għal ħlas ta’ miżata u kull sena wara: Iżda li ċenza ta’ min iżomm il-majjali għandha titħallas darba biss malli timtela’ l-applikazzjoni. 9. Sospensjoni jew revoka ta’ liċenza. (1) Id-Direttur jista’, b’ordni notifikat li d-detenturi ta’ liċenza, fi kwalunkwe żmien jissospendi liċenza: (a) jekk id-detentur tal-liċenza huwa jikser xi kondizzjoni tal-liċenza; (b) jekk id-detentur tal-liċenza jikser dawn ir-regoli jew kwalunkwe leġislazzjoni oħra applikabbli għat-tgħammir, żamma jew tismin tal-majjal kif ikun il-każ; (ċ) jekk fl-opinjoni tad-Direttur hemm riskju tal-introduzzjoni jew tixrid ta’ mard; (d) jekk razzett tal-majjali ma jintużax għat-trobbija tal-majjali għal perjodu ta’ sena. (2) Is-sospensjoni għandha tkun għal perjodu ta’ żmien speċifikat fl-ordni u soġġetta għall-kondizzjonijiet li jinsabu fl-istess ordni. (3) Meta jissospendi jew jirrevoka li ċenza d-Direttur jista’, skont kif ikun il-każ: (a) jimponi xi kondizzjonijiet meqjusa bħala meħtieġa; (b) jwaqqaf t-trasferiment tal-annimali kollha jew ta’ xi wħud minnhom li għalihom tirreferi l-liċenza inkluż lejn biċċeriji; (ċ) jordna l-qtilu, jew il-qatla, biex jitnaqqsu, tal-annimali kollha jew ta’ xi wħud minnhom milquta mill-ordni ta’ revoka jew sospensjoni f’biċċerija approvata; (d) jordna l-qtil ta’ annimali, biex jitnaqqsu, fis-sit fejn kienu qed jitrabbew b’mod li jkun effikaċi u nieqes minn kull moħqrija; (e) jordna r-rimi ta’ karkassi skont il-Regolament dwar Prodotti Sekondarji mill-Annimali (Regolament KE 1069/2009); (f) jieħu kull miżura oħra li jidhirlu li hija meħtie[a. 10. Validità ta’ liċenzi. (1) Il-liċenzi ta’ min isemmenu dawk li jrabbu għandhom jinħarġu għal perjodu ta’ sena kalendarja waħda, u sakemm ma jkunux mod ieħor sospiżi jew meħuda lura, dawn għandhom jiġġeddu bla ħsara għall-konformità kontinwa mar-rekwiżiti ta’ dawn ir-regoli inkluż il-ħlas tal-miżati rilevanti applikabbli għalihom. (2) Liċenzi għal miniżomm majjali bħala annimali domestiċi għandhom ikunu validi għall-ħajja kollha ta’ dawn il-majjali. (3) Il-liċenzi msemmija fis-subregoli) jistgħu jinħarġu biss ġaladarba d-dispożizzjonijiet ta’ dawn ir-regoli jiġu osservati għas-sodisfazzjon tad-Direttur u ġaladarba il-miżati ta’ liċenzi preskritti jkunu tħallsu skont ir-regola 25. (4) Liċenzi għal razzett tal-majjali m’għandhomx ikunu imġedda għajr jekk trobbija tkun twettqet għal perjodu ta’ tnax-il xahar konsekuttivi fir-razzett. 11. Approvazzjoni ta’ sit li fih jitrabbew il-majjali. Ebda persuna ma tista’ trabbimajjali f’xi post li ma jkunx ġie spezzjonat u approvat mis-Servizzi Veterinarji u liċenzjat bħala razzett tal-majjali. 12. Azjendi illegali tal-majjali. (1) Id-Direttur għandu jkollu d-dritt li jidħol fi kwalunkwe sit mingħajr avviż minn qabel, fejn huwa suspettat li qed jinżammu jew jittrabbew majjali mingħajr il-liċenza xierqa. (2) Kull sit mhux reġistrat fejn jinstabu l-majjali jkun meqjus li huwa bi ksur ta’ dawn ir-regoli u d-Direttur jista’, minkejja kull azzjoni oħra li tista’ tittieħed skont dawn ir-regoli, jaġixxi malli jkun hemm ksur billi japplika d-dispożizzjonijiet mniżżla fir-regola 22. 13. Pjanijiet, estensjonijiet u alterazzjonijiet ta’ siti li fihom jitrabbew il-majjali. (1) Kull applikazzjoni għal liċenza għat-trobbija ta’ majjali għandha tkun akkumpanjata minn permess, inkluż il-permessi ta’ żvilupp, u l-pjanti tas-sit ta’ trobbija maħruġa mill-awtoritajiet kompetenti rilevanti. (2) Estensjonijiet jew alterazzjonijiet għas-siti li fihom jitrabbew il-majjali jistgħu jsiru biss wara li jkunu nkisbu l-permessi rilevanti li jinkludu iżda mhux limitati biss għal permessi ta’ żvilupp u ambjent, u soġġetti għall-approvazzjoni tad-Direttur. 14. Ċaqlieq ta’ majjali. (1) Majjali m’għandhomx jiġu mċaqalqa minn post għal ieħor sakemm dak iċ-ċaq liq m’huwiex permess permezz ta’ approvazzjoni bil-miktub li tkun saret qabel mid-Direttur. (2) L-approvazzjoni tad-Direttur għaċ-ċaqliq ta’ majjali għandha tkun mitluba permezz tas-sottomissjoni tal-formola xierqa li jkun fiha d-dettalji stabbiliti fl-Iskeda IV. (3) Kull persuna liċċaqlaq majjali minn xi post għal ieħor għandha tagħmel dan b’mod aċċettabbli u umanu f’vettura li tassigura l-kondizzjonijiet xierqa għall-benesseri tal-annimal. L-imsemmija persuna għandha żżomm fuqha l-approvazzjoni bil-miktub tad-Direttur li tawtorizzaha sabiex iċċaqlaq il-majjali: Iżda l-movimenti tal-majjal minn razzett liċenzjat għal biċċerija approvata għandhom jiġu eżentati mill-preżentazzjoni tal-formola li jkun fiha d-dettalji stabbiliti fl-Iskeda IV sakemm il-majjali jkunu akkumpanjati bl-Informazzjoni tal-Katina Alimentari. 15. Fdalijiet, skart u prodotti sekondarji. (1) Fdalijiet u skart domestiku m’għandhomx jingħataw bħala ikel lill-majjali. (2) Prodotti sekondarji mill-annimali (ħlief skart mill-forniment internazzjonali) jistgħu jkunu awtorizzati bħala għalf għall-majjali mid-Direttur skont ir-Regolament dwar Prodotti Sekondarji mill-Annimali (Regolament tal-Kunsill 1069/2009). (3) Id-Direttur jista’ jawtorizza l-użu prodotti sekondarji tal-industriji tal-ikel bħala għalf għall-majjali meta huwa jkun sodisfatt li l-oriġinatur tagħhom huwa reġistrat mas-Servizzi Veterinarji u huwa soġġett għall-kontrolli regolari skont il-leġislazzjoni rilevanti fis-seħħ. 16. Projbizzjoni li jinġabru, jiġu trasportati fdalijiet, skart jew prodotti sekondarji. (1) Ebda persuna liċenzjata biex trab bil-majjali ma’ tista’ tiġbor jew tittrasportafdalijiet, skart, jew prodotti sekondarji. (2) Ebda vettura użata għall-ġbir jew għat-trasport ta’ fdalijiet, skart jew prodotti sekondarji m’għandha tinżamm fi kwalunkwe sit approvat bħala razzett tal-majjali. (3) Id-Direttur jista’ jawtorizza kwalunkwe persuna liċenzjata biex trabbimajjali, biex tiġbor u tittrasporta l-prodotti sekondarji permessi bħala għalf għall-majjali skont ir-regola 15). 17. Produtturi tal-għalf fir-razzett. Persuni liċenzjati għat-trobbija u t-tismin tal-majjali jistgħu jkollhom impjant li jipproduċi għalf jew teknoloġija għat-taħlit tal-għalf fis-sit fejn il-majjali jkunu qed jiġu mrobbija sakemm dak is-sit huwa reġistrat u, jew approvat skont id-dispożizzjonijiet tar-Regolament (KE) Nru, 183/2005 li jistabbilixxi r-rekwiżiti għall-iġjene tal-għalf. 18. Akkwist ta’ majjali. (1) Ebda persuna liċenzjata għat-tnissil jew tismin ta’ majjali m’għandha takkwista majjali minn xi ħadd li ma jkunx azjenda u soġġetta għall-identifikazzjoni tal-majjali kif ukoll il-ksib tal-awtorizzazzjoni għaċ-ċaqliq meħtieġa skont ir-regola 14. (2) Detenturi tal-liċenza jistgħu jakkwistaw majjali biss wara li tkun ingħatat awtorizzazzjoni biex jagħmlu dan wara li tkun saret talba għal ċaqliq tal-majjali li tkun ġiet milqugħha mid-Direttur qabel isir iċ-ċaqliq. 19. Persuna liċenzjata biex trab bil-majjali skont dawn ir-regoli m’għandhiex tkun eżentata milli tikkonforma mar-rekwiżiti ta’ kull liġi oħra jew regolament ieħor applikabbli għall-majjali minn żmien għal żmien. 20. Żamma ta’ majjali bħala annimali domestiċi. Majjali jistgħu jinżammu bħala annimali domestiċi skont il-kondizzjonijiet li ġejjin: (a) minbiħsieb u jżommmajjal għandu jkun approvat bħala tali wara li japplika għal liċenza li jżommmajjal bħala annimal domestiku skont dawn ir-regoli; (b) il-majjali għandhom jiġu identifikati permezz ta’ mikroċippa imdaħħla taħt il-ġilda tal-widna tax-xellug minn veterinarju li għandu warrant; (ċ) mal-ħlas tal-miżata preskritta, liċenza għandha tinħareġ mid-Direttur bil-kundizzjoni li d-dispożizzjonijiet kollha ta’ dawn ir-regoli ġew osservati; (d) ma jistax jkun hemm aktar minn żewġ majjali fuq sit wieħed u mhux iktar minn majjal wieħed għandu jinżamm minn kull persuna; (e) il-majjali jistgħu jiġu mċaqalqa biss minn siti approvati bl-approvazzjoni minn qabel tad-Direttur, ħlief għal żjarat veterinarji ta’ emerġenza li għandhom jiġu kkonfermati bħala tali bil-miktub mill-veterinarju li jkun inkarigat li jieħu ħsieb il-majjali miżmuma bħala annimali domestiċi; (f) majjali maski li għandhom jkunu kirurġikament sterilizzati permezz ta’ kastrazzjoni; (g) it-tgħammir ta’ majjal minn min iżomm il-majjal huwa pprojbit; (h) persuni li japplikaw għal liċenza skont dawn ir-regoli għandu jkollhom tmintax-il sena jew aktar u kapaċi biex jieħdu ħsieb majjal miżmum bħala annimal domestiku. Kull persuna li tkun instabet ħatja ta’ reati kontra l-Att dwar it-Trattamnet Xieraq tal-Annimali għandha tkun pprojbita milli żżomm majjali jew li tapplika għal liċenza għal żamma tagħhom; (i) id-Direttur għandu jiġi notifikat fi żmien sebat ijiem minn meta jmutxi majjal liċenzjat miżmum bħala bħala annimal domestiku; (j) id-Direttur għandu jiġi notifikat fi żmien tmienja u erbgħin siegħa minn min iżomm il-majjal fil-każ ta’ telf ta’ majjal liċenzjat biex jinżamm bħala annimal domestiku permezz ta’ mezz xieraq ta’ notifika kif jista’ jiġi stipulat mid-Direttur minn żmien għal żmien; (k) il-karkassi ta’ majjali miżmuma bħala annimali domestiċi m’għandhom qatt jidħlu fil-katina alimentari jew inkella jintużaw għal konsum mill-bniedem jew mill-annimali. Tali karkassi għandhom jintremew skont ir-Regolament dwar Prodotti Sekondarji mill-Annimali (Regolament tal-UE Nru (KE) 1069/2009). 21. Ċaqliq ta’ majjal f’Malta u barra minn Malta. (1) Il-majjali jistgħu jiġu impurtati f’Malta jew imċaqalqalejn Malta minn Stati Membri jew pajjiżi terzi skont id-dispożizzjonijiet ta’ leġislazzjoni li tkun fis-seħħ minn żmien għal żmien li tirregola l-importazzjoni, il-kummerċ u t-trasport. (2) L-awtoritajiet kompetenti għandhom jiġu notifikati b’kull majjal li ser jidħol jew jitlaq minn Malta fi żmien tmienja u erbgħin siegħa qabel it-trasferiment. Kull majjal li jidħol Malta bħala annimal domestiku għandu jiġi identifikat minnufih b’mikroċippa skont ir-regola 20(b) u reġistrat mas-Servizzi Veterinarji mal-wasla tiegħu. (3) L-ebda majjal ma għandu jidħol f’Malta minn Stat Membru u, jew minn pajjiż terz meqjusa mid-Direttur bħala infettati minn kwalunkwe marda rilevanti. 22. Infurzar. Id-Direttur, fid-diskrezzjoni tiegħu, jista’: (a) jordna s-sospensjoni taċ-ċaq li ċkollu lejn u ’l barra minn siti approvati kif ukoll lejn jew barra minn Malta għal xi raġuni meqjusa neċessarja għall-protezzjoni tal-istokk kurrenti jew minħabba nuqqas ta’ konformità minn detentur ta’ liċenza ma’ dawn r-regoli jew ma’ xi kondizzjoni tal-liċenza; (b) jordna l-qatla ta’ majjali meqjusa mhux tajbin għaż-żamma jew għall-konsum mill-bniedem ibbażata fuq ir-riżultati ta’ spezzjoni; (ċ) jordna r-rimi b’mod adegwat ta’ karkassi meqjusa mhux tajbin għall-konsum jew użu ieħor wara spezzjoni qabel jew wara l-mewt; (d) jordna il-qerda u r-rimi ta’ majjali jew prodotti derivattivi meqjusa mhux tajbin għall-konsum skont il-paragrafu (ċ); (e) jordna r-ritorn ta’ majjal lejn il-post tal-oriġini tiegħu jekk jirriżulta li jkun hemm xi ksur ta’ dawn ir-regoli; (f) iwettaq jew jagħmel kwalunkwe ordni oħra meqjusa xierqa mid-Direttur. 23. Kontroll ta’ majjali. (1) Uffiċjal tal-Pulizija jew kull uffiċjal awtorizzat mid-Direttur jista’ jaqbad u jżomm kwalunkwe majjal għall-iskop li jiġi identifikat. (2) Mininissel, minisemmen, jew miniżomm il-majjal ma għandux jabbanduna l-majjali tiegħu. (3) Ebda majjal ma għandu jkun permess f’post pubbliku minbarra f’esibizzjonijiet, wirjiet, fieri u attivitajiet simili mingħajr l-approvazzjoni minn qabel tad-Direttur. 24. Spejjeż. L-ispiża ta’ kwalunkwe azzjoni meħuda jew ordnata mid-Direttur skont dawn ir-regoli għandha dejjem titħallas mis-sid tal-majjali. 25. Miżati tal-liċenzi. (1) Persuni li jnisslu il-majjal u li jrabbu il-majjal għandhom japplikaw mad-Direttur għal liċenza permezz tal-formola li jkun fiha d-dettalji fl-Iskeda I u fl-Iskeda II u, wara, dawn għandhom iħallsu l-miżata annwali tal-liċenza. (2) Persuni li jżommu majjal għandhom japplikaw għand id-Direttur għal liċenza li tibqa’ valida għall-ħajja ta’ majjal permezz tal-formola fl-Iskeda I u għandhom iħallsu l-miżata tal-liċenzjar ta’ darba waħda. 26. Reati u pieni. Kull persuna li tikser dawn ir-regoli tkun ħatja ta’ reatu teħel, meta tinsab ħatja, il-pieni kontemplati fl-Att.